《送董监部》
宋代·孔平仲

西风槐半黄，行客车马动。扬鞭望都城，壮气不可控。

朝廷新改科，诗赋斥无用。君能通古书，义理善折衷。

先锋陈典谟，后骑出歌贡。以兹趋大敌，坐可图百中。

青春闻喜处，醉弁宫花重。去矣当自强，勿作思归梦。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。